துக்காச்சி ஆபத்சகாயேசுவரர் கோயில்
[[File:Thukachi abatsahayesvarartemple1.jpg|thumb|சிதிலமடைந்த நிலையில் ராஜகோபுரம்]]
 '''துக்காச்சி ஆபத்சகாயேசுவரர் கோயில்'''  [[தமிழ்நாடு|தமிழ்நாட்டில்]] [[தஞ்சாவூர் மாவட்டம்|தஞ்சாவூர் மாவட்டத்தில்]] [[கும்பகோணம்| கும்பகோணம் வட்டத்தில்]] உள்ள சிவன் கோயிலாகும். 
 
 கோயில் உள்ள [[சோழர்]] காலக் கல்வெட்டுகளில் இக்கோயிலின் பெயர் ''திருக்காலத்தி மகாதேவர் கோயில்'' என்றும், ஊரின் பெயர் ''குலோத்துங்க சோழ நல்லூர்'' என்றும், இவ்வூர் உய்யக்கொண்டார் வளநாட்டில் இருந்தது என்றும் அறியவருகிறது. 
 
 == அமைவிடம் ==
 இக்கோயில் கும்பகோணத்திலிருந்து நாச்சியார்கோயில் வழியாக, [[அரசலாறு|அரசலாற்றங்கரைக்கு]] வடக்கே [[துக்காச்சி]] என்னும் கிராமத்தில் அமைந்துள்ளது. [[இரண்டாம் நந்திவர்மன்|இரண்டாம் நந்திவர்ம பல்லவனின்]] (கி.பி. 730-795) பட்டப்பெயரான விடேல் விடுகு என்பதன் அடிப்படையில் துக்காச்சி என்று அழைக்கப்பட்டு வருகிறது. [[சோழர்|சோழ]] அரசர்களால் அமைக்கப்பட்ட இக்கோயில் சுமார் 1300 ஆண்டுகள் பழைமை வாய்ந்த பெருமையுடையதாகும்.&lt;ref name=&quot;dinamani&quot;&gt;[http://www.dinamani.com/weekly-supplements/vellimani/2016/dec/16/%E0%AE%A4%E0%AF%81%E0%AE%95%E0%AF%8D%E0%AE%95%E0%AE%BE%E0%AE%9A%E0%AF%8D%E0%AE%9A%E0%AE%BF-%E0%AE%8E%E0%AE%A9%E0%AF%8D%E0%AE%A9%E0%AF%81%E0%AE%AE%E0%AF%8D-%E0%AE%A4%E0%AF%86%E0%AE%A9%E0%AF%8D-%E0%AE%A4%E0%AE%BF%E0%AE%B0%E0%AF%81%E0%AE%95%E0%AF%8D%E0%AE%95%E0%AE%BE%E0%AE%B3%E0%AE%A4%E0%AF%8D%E0%AE%A4%E0%AE%BF-2616392.html துக்காச்சி என்னும் தென் திருக்காளத்தி, தினமணி, 16 டிசம்பர் 2016]&lt;/ref&gt;
 
 ==தென் திருக்காளத்தி==
 இக்கோயில் தென் திருக்காளத்தி என்றும் அழைக்கப்படுகிறது. [[ஆந்திரப் பிரதேசம்|ஆந்திர மாநிலத்தில்]] உள்ள [[திருக்காளத்தி காளத்தியப்பர் கோயில்|திருக்காளத்தி]] என்ற தலமானது காற்று பூத தத்துவத்தை அடிப்படையாகக் கொண்டதைப் போல இக்கோயில் அதற்கு இணையாக தென் காளத்தியாக விளங்குகிறது.&lt;ref name=&quot;dinamani&quot;/&gt;
 
 ==இறைவன், இறைவி==
 இத்தலத்தின் மூலவர் ஆபத்சகாயேசுவரர் ஆவார். இறைவி சௌந்தர நாயகி என்றழைக்கப்படுகிறார்.&lt;ref name=&quot;dinamani&quot;/&gt;
 
 ==அமைப்பு==
 சிற்ப வேலைப்பாடு மிக்க இக்கோயில் முன்னர் ஏழு திருச்சுற்றுகளைக் கொண்டிருந்ததாகவும், தற்போது மூன்று திருச்சுற்றுகளே உள்ளதாகவும் கூறப்படுகிறது. இங்குள்ள [[சரபேசுவரர்]] சன்னதி கும்பகோணம் வட்டத்திலுள்ள சரபேசுவரர் சன்னதிகளில் முதலாவது என்ற பெருமையுடையது.&lt;ref name=&quot;dinamalar&quot;&gt;[http://temple.dinamalar.com/news_detail.php?id=4661 துக்காச்சி ஆபத்சகாயேஸ்வரர் கோயிலில்  இறைபணி திருக்கூட்டம் உழவாரப்பணி, தினமலர், 19 சூலை 2011]&lt;/ref&gt;&lt;ref&gt;[http://www.chennaitodaynews.com/sarabeswarar-temples/ நரசிம்மரின் ஆக்ரோஷம் தணிய சிவபெருமான் எடுத்த அவதாரம்!, சென்னைடுடேநியூஸ், 7 சனவரி 2016]&lt;/ref&gt; மூலவரின் கருவறை விமானம் தாராசுரம் [[ஐராவதேசுவரர் கோயில்]] கருவறை விமானத்தின் அமைப்பைப் போல உள்ளது. மூலவர் கிழக்கு நோக்கிய நிலையில் உள்ளார். இறைவி தென்திசை நோக்கி நின்ற கோலத்தில் உள்ளார். முதல் திருச்சுற்றில் உள்ள [[துர்க்கை]] பிற கோயில்களில் உள்ளவாறு வடக்கு நோக்கி அமையாமல் தென்முகம் நோக்கி உள்ளார். மகாமண்டபத்தில் சரபேசுவரர் தென் திசை நோக்கி உள்ளார். இக்கோயிலில்  [[குபேரன்]], [[வராகி அம்மன்|வராகி]], ஜேஷ்டா தேவி, சப்தகன்னிகள், [[தட்சிணாமூர்த்தி (சிவ வடிவம்)|தட்சிணாமூர்த்தி]], கற்பக விநாயகர், வள்ளி தெய்வானையுடன் கூடிய முருகன்,  [[திருமகள்|மகாலட்சுமி]], [[இலிங்கோத்பவர்|லிங்கோத்பவர்]] ஆகியோர் உள்ளனர். [[சண்டேசுவர நாயனார்|சண்டிகேஸ்வரர்]] தென்திசை நோக்கி தனிச் சன்னதியில் உள்ளார்.&lt;ref name=&quot;dinamalar&quot;/&gt;
 
 ==குடமுழுக்கு==
 இக்கோயிலின் குடமுழுக்கு 3 செப்டம்பர் 2023இல் நடைபெற்றது. &lt;ref name&gt;[https://www.dailythanthi.com/News/State/apadsakayeswarar-temple-kudamuzku-1045058 ஆபத்சகாயேஸ்வரர் கோவில் குடமுழுக்கு, தினத்தந்தி, 3 செப்டம்பர் 2023]&lt;/ref&gt; &lt;ref name&gt;[https://www.etvbharat.com/tamil/tamil-nadu/live-streaming/kumbakonam-abthasagayeswara-temple-festival-2023/tamil-nadu20230903094740471471609  100 ஆண்டுகளுக்கு பின் கும்பகோணம் ஆபத்சகாயேசுவரர் கோயில் குடமுழுக்கு விழா! பக்தர்கள் சாமி தரிசனம்! ஈடிவி பாரத் தமிழ்நாடு, 3 செப்டம்பர் 2023]&lt;/ref&gt;
 
 == மேற்கோள்கள் ==
 {{Reflist}}
 
 ==படத்தொகுப்பு==
 &lt;gallery&gt;
 File: Thukachi abatsahayesvarartemple2.jpg|ராஜகோபுரம் உள்ளிருந்து
 File: Thukachi abatsahayesvarartemple5.jpg|மற்றொரு கோணத்தில் ராஜ கோபுர முகப்பு
 File: Thukachi abatsahayesvarartemple4.jpg|இரண்டாவது கோபுரம்
 File: Thukachi abatsahayesvarartemple6.jpg|முக மண்டபம்
 File: Thukachi abatsahayesvarartemple8.jpg|இடது புறமுள்ள மண்டபம்
 File: Thukachi abatsahayesvarartemple9.jpg|கோபுர வலது புற சிற்பங்கள்
 File: Thukachi abatsahayesvarartemple10.jpg|கோபுர இடது புற சிற்பங்கள்
 &lt;/gallery&gt;